safouaneb/arywiki huggingface dataset:
صربيا

صربيا، رسميا لجمهورية د صربيا (بالصربية: Srbija ولاّ Србија) هي بلاد ماكاطلش على لبحر جات ما بين لوسط و الشرق د اوروپا، ف لمنطقة ديال لبلقان. تاتحدّها هنݣاريا من الشمال، رومانيا من الشمال الشرقي، بلغاريا من لجنوب الشرقي، مقدونيا الشمالية من لجنوب، كرواتيا و لبوصنا ؤلهرسك من لغرب، و مونطينيݣرو من لجنوب لغربي. صربيا تاتقول باللي عندها حدود تا مع البانيا من جيهت كوسوڤو (اللي ما كاتعتارفش بيها صربيا). صربيا عندها تاريخ طويل وكانت بلاد معتارفة بيها من 1217، و وصلات تا باللي كانت امبراطورية ف 1346. ف لقرن 16، حكمات الدولة لعتمانية لمنطقة، و بقات فيها تال لقرن 19، ملي بدات التورة الصربية اللي ولات فيها صربيا عاود بلاد مستاقلة. من مورا لخسارة د لحرب لعالمية اللولا، اسسات صربيا يوݣوسلاڤيا مع بلدان سلاڤية اخرا جات ف لبلقان، و بقات فيها تال 2006، اللي كان هو لعام الرسمي اللي تفككات فيه يوݣوسلاڤيا، و خرجو منها بزاف د لبلدان، منهم لجمهورية د صربيا اللي كانعرفو دابا. تيسكنو ف صربيا تقريبا 7 د لمليون د الناس، و لعاصمة ديالها هي بلݣراد. اللغة الرسمية د لبلاد هي الصربية، و تاتكتب بلحرف اللاتيني و السيريليك بجوج. من غير الصربية كان لغات بزاف معتارفة بيها الدولة باللي بغات د لاقليات، بحال لهنݣارية و لبوصنية و لالبانية و لغات اخرين. لفلوس اللي كاتخدّم ف لبلاد هي الدينار الصربي. صربيا داخلة مع بزاف د لمنضمات الدولية بحال لامم لمتحدة و منضمة التجارة لعالمية و لمجلس ديال اوروپا و كاتفاوض مع لاتحاد لاوروپي اللي باغا تدخل ليه قبل من عام 2025.
صكوليط ديال بنادم

الصكوليط د بنادم (ليونانية لبالية: "σκελετός"، "صكيليطوص"، نݣليزية:"human skeleton") هو بزاف د لعضام مربوطين ب لمفاصيل، مختالفة فشكل ؤ لقد ؤ لعدد علا حساب كل انسان، عند الجنين 270 عضمة كتولي 206 مني كيتولد مورا ماكيتلاصقو لعضام الصغار بيناتهوم.
صلوڤاكيا

صلوڤاكيا، رسميا لجمهورية د صلوڤاكيا (بالصلوڤاكية: Slovenská republika) هي بلاد ماكاطلش على لبحر جات ف لوسط د اوروپا. تاتحدّها من الشمال لغربي التشيك، من الشمال پولونيا، من الشرق اوكرانيا، من لجنوب هنݣاريا، و من لجنوب لغربي لوطريش. لاغلبية د لاراضي د صلوڤاكيا هي جبال، و لمساحة لكاملة د لبلاد هي 49. 000 كم مربع. دخلو الصلاڤيين للبلاصة اللي فيها صلوڤاكيا ما بين لقرن لخامس و السادس، و اسسو بزاف د الدول صغيرة تما. ف لقرن لعاشر، ولات لبلاصة تابعة للمملكة د هنݣاريا، و اللي دخلاتها معاها ف لامبراطورية النمساوية لهنݣارية. من مورا لحرب لعالمية اللولا، تفككات لامبراطورية و تاسسات الدولة د تشيكوصلوڤاكيا، اللي تبعات النضام الشيوعي من مورا لحرب لعالمية التانية. ف 1989 وقعات تورة اللي طيحات النضام الشيوعي ف لبلاد، و ف 1993، تقسمات لبلاد و خرجو منها جوج بلدان: لجمهورية د التشيك، و لجمهورية د صلوڤاكيا. تيسكنو ف صلوڤاكيا تقريبا 5. 5 مليون د الناس و لعاصمة ديالها هي براتيسلاڤا. اللغة الرسمية ديال لبلاد هي الصلوڤاكية، و لفلوس اللي كاتخدّم هي لاورو. النظام د لحكيم هو جمهورية برلمانية. صلوڤاكيا داخلة ف بزاف د لمنضمات دولية بحال لامم لمتحدة، ليتيحاد لاوروپي، الناطو و لمنضمة د التعاون ليقتيصادي و التنمية. صلوڤاكيا معروفة بالصناعة ديال الطوموبيلات، و كايتصنعو فيها كتر من مليون طوموبيل كل عام.
صلوڤينيا

صلوڤينيا (بالصلوڤينية: Slovenija)، رسميا لجمهورية د صلوڤينيا هي بلاد جات ف لوسط د اوروپا. تايحدّوها الطاليان و بحر البنادقة من لغرب، لوطريش من الشمال، هنݣاريا من الشرق، و كرواتيا من لجنوب. لاغلبية ديال لاراضي ديالها جبال، تابعين للسلسلة ديال لالپ. صلوڤينيا جات ف لحدود د لبلايص اللي حكموها الصلاڤيين و اللاتينيين و لجرمانيين. دازو عليها ف التاريخ ديالها بزاف د لبلدان بحال لامبراطورية الرومانية و لبيزانطيين و لجمهورية د ڤونيز و لامبراطورية لفرانساوية و لامبراطورية النمساوية لهنݣارية. ف 1918 دخلات لبلاد مع يوݣوسلاڤيا، و خرجات منها ف 1991 (كانت اول دولة خرجات منها). تيسكنو ف صلوڤينيا شويا كتر من 2 مليون د الناس، و لعاصمة ديالها هي ليوبليانا. اللغة الرسمية ديال لبلاد هي الصلوڤينية، و لفلوس اللي كاتخدّم هي لاورو. صلوڤينيا داخلة مع بزاف د لمنضمات دولية بحال لامم لمتحدة، الناطو (من 2004)، لاتحاد لاوروپي (من 2004) و لمنضمة د التعاون والتطور لاقتصادي (من 2010).
صيطوپلازم

صيطوپلازم (ب لونݣلي : Cytoplasm) هو اكتر حاجة موجودة ف سيلول، شاد شي 54-55% من لكد ديال سيلول، ضايرة به غشاية صيطوپلازمية من برا ؤ ضاير ب لغشاية د نواة من داخل؛ صيطوپلازم كيهز كاع لمكونات د سيلول. تسمية. صيطوپلازم مركب من جوج كلمات Cyto لي كتعني سيلولي ؤ پلازم Plasm لي كتعني لعمارة ؤلا لمكون.
صيف

صّيف هوّا واحد من لفصول ديال لعام رّبعة ف لبلايص لّي لجو ديالها معتادل ف لكوكب. تيجي قبل من فصل صّيف، رّبيع، ؤ تيجي بعد منو لخريف. صّيف كيكون عادة اسخن ؤ اجف فترة ديال لعام. عكس ما كيعتاقدو شي ناس، صّيف ماكينتجش من لمسافة ديال لارض علا شّمش لّي ف عتيقادهم كتكون قرب، حيت هاد لمسافة ف لواقع ماكاتبدلش بزاف، مي من زّاوية ديال طّيوح ديال لارض لّي كاتكون مايلة جيهت شّمش. هادشي علاش ماكيكونش صّيف (ؤلا شّتوة) ف لارض كولها، مي غير ف نّص شّمالي ؤلا لجنوبي، علا حساب اينا واحد فيهم لي جا مايل جيهت شّمش، ؤ هادشي كيعتامد علا لموقع د لارض ف لؤربيط ديالها علا شّمش ف خيلال لعام.
الصخور السودا

صّخور سودا جماعة ترابية مقاطعة كاينة ف اقليم/عمالة دّار لبيضا، جهة دّار لبيضا سطات، ساكنين فيها 114970 واحد، على حسب لاحصاء لعام 2014.
طائفة الأنانيين

طائفة الانانيين (بالفرنسية: La secte des égoïstes) هي اول رواية كتبها الاديب الفرانساوي ايريك ايمانويل شميت، خرجات عام 1994. الرواية كاتعاود القصة ديال واحد الباحث لقا، غير بالزهر، واحد المخطوطة كاتعاود على واحد الشخصية غريبة عاشت فالقرن 18. واحد الفيلسوف اللي تا واحد ما تايعرفو فالوقت الحالي واللي كانت سميتو ݣاسبار لانݣينهارت. هاد ݣاسبار كانت عندو واحد الفلسفة ديالو بوحدو، الانانية، وكان كايامن بان الحاجة الحقيقية الوحيدة اللي كاينة فالكون هي الوعي ديال بنادم براسو، تا ما باقي غير تخيلات وݣاع ماكاين. الرواية فيها جوج ديال الخطوط السردية: من جهة كاينة مغامرات الباحث المعاصر، اللي دايرة بحال شي بحث بوليسي، ومن جهة اخرى وقائع من الحياة ديال لانݣينهارت والرباعة ديال المؤمنين بالفلسفة ديالو اللي جمع، واللي عامرة بالنويطات والمواقف المضحكة وحتا التراجيدية، كتير شي فاش نعازلو على العالم. الرواية ترجمات لبزاف ديال اللغات، منهوم العربية، اللي ترجمها احمد اللويزي ونشراتها دار المركز الثقافي العربي فالدار البيضا.
طادجيكيستان

طادجيكيستان (بالطادجيكية: Тоҷикистон - بالروسية: Таджикистан)، رسميا لجمهورية د طادجيكيستان، هي بلاد ما كاطلش على لبحر جات ف لوسط د اسيا. تاتحدّها افغانستان من لجنوب، اوزباكستان من لغرب، كيرݣيستان من الشمال، و الشينوا من الشرق. كتر من 90% ديال لاراضي د لبلاد جات ف الجبال. لبلاصة اللي فيها طادجيكيستان عندها تاريخ قديم، و دازو منها بزاف د لحضارات من لعصر لحجري، منها سرازم و لاخمينيين و لمنݣوليين و الدولة التيمورية و لامبراطورية الروسية. ف 1920، دخلات للاتحاد السوڤياتي و بقات فيه تا طاح ف 1991، اللي رجعات فيه بلاد مستاقلة، هي لجمهورية د طادجيكيستان. ف 1992 دخلات لبلاد ف حرب اهلية، سالات ف 1997. الرئيس د لبلاد هو امام علي رحمون من 1994 تال دابا. تيسكنو ف طادجيكيستان تقريبا 9. 5 مليون ديال الناس، و لعاصمة ديالها هي دوشانبي. اللغات الرسمية د لبلاد هي الطادجيكية (كاين اللي تيحسبها لهجة د لفارسية) و الروسية، و عاد كاين 9 د اللغات اخرا اللي كاتّهضر ولكن ماعندهاش وضع رسمي. لفلوس اللي كاتخدّم هي الساماني. تقريبا 98% من السكان د لبلاد مسلمين، و لكن الدولة عندها نضام علماني. طادجيكيستان داخلة مع بزاف د لمنضمات الدولية بحال لامم لمتحدة و منضمة التعاون لاسلامي و منضمة التعاون د شانݣاي و لكومنويلت د لبلدان لمستاقلة.
طاطا

طاطا مدينة مغريبية و جماعة ترابية حضرية كاينة ف اقليم طاطا، جهة سوس ماسة، ساكنين فيها 17708 نسمة، على حسب الاحصاء العام 2014.
طاليانية

الطاليانية هي واحد اللغة لاتينية من الاسرة الهندو-اوروپية، و كيما تاتبيًن سميتها، لاصل ديالها من الطاليان. هي لغة رسمية فالطاليان وسويسرا ولڤاتيكان وسان مارينو، و لغة رسمية ديال ليتيحاد لاوروپي. على حساب اخر لاحصائيات، كاين تقريبا 80 مليون واحد تيهضر الطاليانية، منهم 65 مليون فالطاليان غي بوحدها. الطاليانية اللي تانعرفو دابا، واللي نقدرو نسمًيوها الطاليانية لفصحى، تكونات من بعد التوحيد ديال الطاليان ف 1815، و الساس ديالها هو لهضرة ديال الناس ديال طوسكانيا، و بالضبط الطبقة لعليا ديال فلورنسا.
طانطان

طانطان مدينة مغريبية و جماعة ترابية حضرية كاينة ف اقليم طان طان، جهة ݣلميم واد نون، ساكنين فيها 73052 واحد، على حسب لاحصاء لعام 2014.
طايلاند

طايلاند، رسميا لمملكة د طايلاند (بالطايلاندية: ราชอาณาจักรไทย)، و اللي معروفة تا ب "سيام" هي بلاد جات ف لجنوب الشرقي د اسيا. تايحدّوها بورما و لاووص من الشمال، كامبودج و لاووص من الشرق، لخليج د طايلاند و ماليزيا من لجنوب، و لبحر د اندمان من لغرب. لمساحة د طايلاند هي 513. 120 كم مربع، مقسومة على 76 محافظة. طايلاند عندها وضعية خاصة ف جنوب شرق اسيا، حيت هي لبلاد لوحيدة اللي ماتسعمراتش ف لمنطقة كاملة. خدات السمية ديال طايلاند ف 1949. من لخمسينات، دازت لبلاد من واحد لوقت صعيب كانت فيه بزاف د لانقلابات لعسكرية و لمدابزات. تيسكنو ف طايلاند تقريبا 66. 5 مليون د الناس، و لعاصمة ديالها هي بانكوك. اللغة الرسمية د لبلاد هي الطايلاندية، و لفلوس اللي كاتخدّم فيها هي لبات. لاقتصاد ديالها تيعوّل بزاف على السياحة، لفلاحة و لخدمات، و عندها تاني اكبر اقتصاد ف جنوب شرق اسيا. هي داخلة ف بزاف د لمنضمات دولية بحال لامم لمتحدة و منضمة التجارة لعالمية و الرابطة د بلدان جنوب شرق اسيا. لاصل د السمية. لكلمة ديال "طاي" تاتعني بالطايلاندية "الحر". طايلاند هي اذا لبلاد ديال لاحرار بالطايلاندية.
طرفاية

طرفاية مدينة مغريبية كاينة ف جهة لعيون ساقية لحمرا. ف تّقسيم لاداري، كاتّعتابر طرفاية مدينة مغريبية و جماعة ترابية حضرية، ؤ هيّا لعاصيمة ديالت عمالة طرفاية. ساكنين فيها 7986 واحد، على حسب لاحصاء لعام 2014. تاريخ. تاريخ طرفاية لمكتوب كيبدا مع دخول نݣليز ل لمدينة عام 1879، فاش فكر لمهنديس نݣليزي دونالد ماكنزي يصاوب محال تجاري فلبحورا د لمغريب لجنوبية، و ستاغل ضعف لمغريب حيت كان السلطان الحسن الاول بن محمد مشغول مع لاطماع لاوروپية، وداك المحال التجاري غادي يمسيه Victoria Center (ب لعربية ) ب لحسانية لجاية من سّپنيولية. طرفاية فالقرن كمنطقة كانت مسيطرة عليها قبيلة سميتها تڭنة، لي هي غادي تعقد تفاقية تجارية مع لمهنديس دونالد ماكنزي، و غادي تسمح ليه يبني دار البحر التجاري فطرفاية لي غادي تسالي سنة 1882م. وهادشي مكانش فراس السلطان الحسن الاول، شّي لي خلاه غاضب ومشا تكلم مع السفير ديال بريطانيا ف طانجا. لكن السفير ديال بريطانيا مداهاش فيه و قال ليه ديك لارض ماشي ديالكم. هادشي خلا السلطان يعين الشيخ ماء العينين خليفة السلطان على الصحرا وعين حراس وقياد بموجب ظهير شريف على سواحل المنطقة كاملة. بعد سنوات فاقو العمال ديال دار البحر على هجوم من سكان د المنطقة وهادشي كان راجع ل سياسة السلطان، وخربو لمركز وقتلو شي وحدين من نڭالزة، وغادي يتفاعل السفير ديال بريطانيا وغادي تدعم خطة د دونالد كثر من قبل، وبسباب ضغط د لمغريب قررات تنساحب بريطانيا من طرفاية، ولكن بشرط هو يعوض لمغريب نڭالزة فديك المنشاة ولي شراها السلطان ب 50، 000 بعد مفاوضات كبيرة بين الطرفين وتم سّترجاع ديالها سنة 1895م. لكن كتبقا فترة 1895-1912 فترة مبهمة مافيها والو. لي كنعرفو على هاد لفترة هيّا بلي طرفاية كانت مرسى مهمة ؤ مزيانة عند لمغريب خصوصًا لمُقاومة الصحراوية لمغريبية، بحال الشيخ ماء العينين لي كان خليفة السلطان لحسن لاوَّل. عام 1912 تسنات معاهدة فاس لي غادي ترد لمغريب تابع ل فرانسا، ولي غادي تولي عندها الصلاحية لكاملة تحكم ف ادارة لمغريب. عام 1916 غادي تكون تفاقية بين سبليون ؤ فرانسا غادي تولي كاپ جوبي (طرفاية) منطقة سبليونية حتال لعام 1958. فعهد سبانيا، عرفات طرفاية قفزة كبيرة على مستوى التجارة ؤ لعمارة، لي غادي تعطيها طابع معماري ؤروپي، ؤ غادي تنفارد بيه على لمدون لوخرى. سبانيا بنات بزاف ديال لبنايات لعسكرية بحال قصبة طرفاية، ؤ سور لحماية، ؤ برج عسكري حدا لبلدية (متحف طرفاية)، و حتى من دار لميا لي تبنات عام 1918 فشمال لمدينة حدا لبحر. ب لاضافة ل سينما طرفاية لي غادي تبنى فعشرينات لقرن لماضي لي بمتابة مركز رفاهية عند لعساكريا د سبليون لي كاين ورا لمتحف. كانت كنيسة سبليونية قديمة تحيدات و تبنى بلاصتها بلدية طرفاية ؤ مدرسة لفرعية، ولي كانت قدامها ديور ديال لموظفين ؤ لعسكر د سبليون. سنة 1936 غادي تعرف مدينة طرفاية زيارة د مرييه ربه ولد الشيخ ماء العينين، ؤ ف لبدية ديالو غادي يبني زاوية طرفاية عام 1937 لي غادي يلعب دور مهم فمحاربة لجهل فلمنطقة، وبنى لمسجد لعتيق عام 1940، لي كيتعتابر من اقدم لمساجد فالصحرا. فخمسينات لقرن لماضي بدات لمقاومة بواسطة جيش التحرير لمغريبي لي غادي يحررها عام 1958، وغادي يزورها ولي لعهد لحسن بن محمد وغادي يدور فيها ويتعرف على تاريخها ؤ تقافتها.
طرينيضاض ؤ طوباݣو

طرينيضاض ؤ طوباݣو، رسميا لجمهورية د طرينيضاض ؤ طوباݣو (بلينݣليزية: Republic of Trinidad and Tobago) هي بلاد ارخبيل جات ف لجنوب ݣاع ديال لكاريبي، 11 كيلوميطر ف الشمال ديال ڤينيزويلا. اقرب لبلدان د لكاريبي ليها هوما ݣرينادا (130 كم) و باربيدوس (400 كم). لبلاد فيها 2 جزر كبار هوما لجزيرة د طرينيضاض و لجزيرة د طوباݣو، و عاد فيها 21 جزيرة صغيرة. لجزر ديال طرينيضاض ؤ طوباݣو كانو مسكونين لبزاف د لقرون من السكان لاصليين ديالهم. هوما من اول لبلايص اللي وصلو ليهم لاوروپيين، ملي دخل ليهم كريسطوف كولومبوس ف 1498، و ولاّو مستعمرة ديال لامبراطورية الصبليونية. ف 1802 ستعمراتها بريطانيا من بعد ماكانو مدابزين عليها مع فرانسا و صبانيا و هولاندا. ستاقلات طرينيضاض ؤ طوباݣو من بريطانيا ف 1962، و ولاّت جمهورية ف 1976. تيسكنو ف طرينيضاض ؤ طوباݣو شويا كتر من 1. 3 مليون د الناس و لعاصمة ديالها هي پورت ؤف سپاين. اللغة الرسمية د لبلاد هي لينݣليزية، و لفلوس اللي كاتخدّم هي الدولار د طرينيضاض ؤ طوباݣو. بلعكس ديال لاغلبية د لبلدان د لكاريبي، لاقتصاد ديال طرينيداد ما تيدورش على السياحة، و انما على لپيطرول و لݣاز اللي كاتصدّر بزاف. لبلاد داخلة ف بزاف د لمنضمات الدولية بحال لامم لمتحدة و لكومنويلت و لمنضمة د لبلدان لامريكية و الجماعة لكاريبية.
طلوح

طلوح جماعة ترابية قروية كاينة ف اقليم الرحامنة، جهة مراكش اسفي، ساكنين فيها 9932 واحد، على حسب لاحصاء لعام 2014.
طناش راجل غضبان

طناش راجل غضبان ؤلا 12 راجل غضبان (ب نّݣليزية Twelve Angry Men) هوا واحد لفيلم دراما مريكاني (بيض ؤ كحل) خرج ف 1957 لي لمخرج ديالو سيدني لوميت ؤ لكاتب د سيناريو ديالو ريجنالد روز. لاصل ديال هاد لفيلم هوا مسرحية تعرضات ف تلفازة ؤ لي كتبها نيت ريجنالد روز. لقيصة د لفيلم ب ختيصار كدور على واحد لݣروپ ديال هيئة د لمحلفين مكونة من 12 واحد كلهم رجال كيتشاورو ؤ تناقشو ف لقضية د واحد شاب متاهم ف جريمة د لقتل من درجة لّولا. هاد لفيلم تشهر بزاف ب واحد لقضية لي هيا انو تصور ف بلاصا وحدا، من غير لّول د لفيلم ؤ شي بركة قليلة د لمشاهد ولاكين لبلاصة لمهمة ف لفيلم كدور فصالة وحدا لي مخصصا ل لهيئة د لمحلفين. لمدة د لفيلم 96 دقيقة، تلاتة د دقايق منها برا د صالة. ؤ لباقي كولو ف صالة د هيئة لمحلفين.
طانزانيا

طنزانيا، رسميا لجمهورية لمتاحدة د طنزانيا (بلينݣليزية: United Republic of Tanzania - بالسواحيلي: Jamhuri ya Muungano wa Tanzania) هي بلاد جات ف الشرق د افريقيا، ف لمنطقة ديال الضايات لكبار. تاتحدّها اوݣاندا من الشمال، كينيا من الشمال الشرقي، جزر لقومور و لمحيط لهندي من الشرق، موزامبيق و مالاوي من لجنوب، زامبيا من لجنوب لغربي، و رواندا و بوروندي و جمهورية لكونݣو ديموقراطية من لغرب. جبل كليمانجارو، اللي هو اعلى جبل ف افريقيا، جا فالشمال الشرقي د طنزانيا. لاتار ديال لعيشة د بنادم ف لبلاصة اللي فيها طنزانيا قديمة بزاف، و كاتوصل للملاين د لعوامات. سكنو بزاف د لقبايل ف لمنطقة، تا جات حتلاتها المانيا ف اللخر د لقرن 19. من مورا لحرب لعالمية اللولا، حتلاتها بريطانيا اللي كانت مقسماها على جوج: طانݣانييكا (اللي ستاقلات ف 1961)، و زانزيبار (اللي ستاقلات ف 1963). ف 1964، تجمعو لبلايص بجوج ف بلاد وحدا سمّاوها طنزانيا، اللي هي سمية تاتجمع السميات ديالهم بجوج. تيسكنو ف طنزانيا شويا كتر من 56 مليون د الناس، لعاصمة ديالها هي ضوضوما، و اكبر مدينة فيها هي دار السلام. اللغات الرسمية د لبلاد هوما لينݣليزية و السواحيلي (و عاد كاين كتر من 100 لغة كيتهضرو ف لبلاد)، و لفلوس اللي كاتخدّم ف لبلاد هي الشيلينݣ الطانزاني. طنزانيا فيها 26 منطقة، و الرئيسة ديالها دابا هي سامية سولوهو حسن. اكبر دين ف لبلاد هو لمسيحية (61% د السكان)، و تابعو لاسلام (35% د الناس).
طهران

طهران (ب #تحويل ) هي لعاصمة ديال ايران و اكبر مدينة فيها. تيسكنو ف وسط المدينة جوايه 9 د لملاين د الناس، و ف المنطقة لميطروپوليطانية ديالها كاملة ساكنين 15 مليون واحد. ايران واحد لبلاد اللي كانو تيتبدلو فيها لعواصم بزاف. طهران هي لعاصمة نمرة 32 د البلاد، و لعاصمة لي قبل منها كانت هي شيراز. السمية د طهران ب لفارسية تاتعني تحت لارض، حيث ته هي تحت، و ران هي لارض لمسرحة. تسمات بهاد السمية حيت فيها بزاف د لبلايص اللي كان يقدر يتخبا فيهم لواحد تحت لارض ف وقت لحرب و لهجومات عليها. الاقتصاد. اقتصاد طهران هو قلب الاقتصاد الايراني، فيه كولشي من الشركات الكبار ديال الدولة حتى للمحلات الصغار. طهران هي المركز ديال الصناعات التحويلية، خصوصًا صناعة الطونوبيلات، الاجهزة الالكترونية، و المواد الكيميائية. كاينين فيها بزاف ديال المقرات الرئيسية ديال البنوك و المؤسسات المالية، و هذا كيرجعها مركز مالي مهم. #تحويل الخدمة ف طهران متوفرة بزاف خصوصًا فالقطاع ديال الخدمات، بحال المعلوميات، و التكنولوجيا، و السياحة، و القطاع ديال التجزئة. و الزراعة واخا ماشي هي الحرفة الاساسية، كتلقى فيها بعض المزارع ف النواحي. #تحويل ولكن، كاينين شي تحديات ف اقتصاد طهران. التضخم و العقوبات الدولية عندهم تاثير كبير على القدرة الشرائية ديال الناس. و ايضًا، الزحام والتلوث مشكل كبير ف المدينة. واخا داكشي طهران كتبقى المحرك الرئيسي ديال الاقتصاد الايراني و كتلعب دور كبير ف التنمية ديال البلاد. #تحويل
طوپ 250 فيلم ف لقاعدة د لأفلام ف لأنترنيت

طوپ 250 فيلم ف لقاعدة د لافلام ف لانترنيت هي واحد تّرتيب ديال اوعر 250 فيلم دازو ف تّاريخ د سّينيما، دارتو لقاعدة د لافلام ف لانترنيت (ؤلا لمدب IMDb) على حساب تّصويت ديال نّاس لّي كتستعمل هاد سّيت ؤ لّي كاينين ب لملاين. هاد تّرتيب معروف على انه واحد من بين تّرتيبات لي عندهوم موتوقية كبيرة بزاف ؤ هادشي راجع ل لعدد لكبير ديال نّاس لّي كتصوت ؤ حتا طّريقة باش كيتحسب تّنقيط. بعض لافلام عندها كثر من مليون صوت (باش لفيلم ابان ف التصنيف خاصو عل لاقل 25000 صوت). طّريقة باش كيتحسب تّنقيط. formula_1 formula_2 = نقطة تقريبية. formula_3 = نقطة لمعطية ل لفيلم من طرف نّاس. formula_4 = لعدد ديال لاصوات. formula_5 = لعدد ديال لاصوات باش لفيلم يبان ف لّيستة (25000 صوت) formula_6 = لمويان ديال تصويت (لّي هو حاليا 7).
طوموبيل

طّوموبيل ؤلا طّونوبيل هو مركوب تيتحرك على ربعة ديال روايض و تايشرويه ناس بزاف باش يسهال عليهم متلا السفر. يقدر يهز لباشار اولا السلعة من بلاصة ل بلاصة خرة ولكن تايحتاج ل شي فيول، بحال ليصانص اولا لمازوط باش يخدم لموطور. لمخترع لفرانساوي نيكولا جوزيف كونيو كان اول واحد صاوب مركوب د الطريق كيخدم ب فوّار لما ف 1769. ف 1808، ختارع السويسري فرونسوا ايزاك دو ريڤاز اول موطور د لحريق الدخلاني (باش كيخدمو الطوموبيلات ديال ليصانص و لمازوط دابا). الطونوبيلة لعصرية، لي يقدر يصوڭها اي واحد كلا نهار، صاوبها لمخترع لالماني كارل بينز ف 1886. ف لقرن 20، ولّاو الطونوبيلات منتاشرين بزاف، و كان هينري فورد هوّ لي طوّر الطونوبيلة لي يقدر بنادم لعادي يشريها (ماشي غير لمرفّح). ف لميريكان، الطونوبيلات ضغيا خداو لبلاصة ديال لكرويلات لي كيجرهوم لعودان. ف ؤروپا و بلايص خرين، الطلب على الطونوبيلات ماتزاد بزاف تال مور لحرب لعالمية الجاوجة. الطونوبيلة كيكون فيها دوزان ديال التحكم ب الصوڭان، الصطاصيوناج، و الراحة د الركاب، زيادة على الضواو. معا مرور الزمان، تزادو ليها مزيّات و وسايل د التحكم، بحال لمراية د اللور، لكليماتيزور، سيستيم د لملاحة، و وسايل د لمتعة بحال الراديو و الليكتور ديال الدياسك. اغلبية د الطونوبيلات لي كاينين دابا كيخدمو ب موطور د لحريق الدخلاني لي كيمشيو ب حريق مواد مشتقة من لپيطرول، و شي وحدين كيخدمو ب التريسينتي ؤلا ب لهيدروجين. وخا الطونوبيلات د التريسينتي تّختارعو من شحال هادي، ماولاو متاحين ل عموم الناس تال عوام 2000، و كاينين توقعات بلي غادي يوليو رخص من الطونوبيلات د لپيطرول ف جوايه عام 2025. التحول ل الطونوبيلات د التريسينتي كيتّعتابر من اهم لخطوات ف لحد من التبدال د لمناخ.
طونݣا

طونݣا، رسميا لمملكة د طونݣا (بلينݣليزية: Kingdom of Tonga - بالطونݣية: Puleʻanga Fakatuʻi ʻo Tonga) هي بلاد ارخبيل جات ف لجنوب د لمحيط لهادي، ما بين نيوزيلاندا و هاواي. طونݣا فيها 169 جزيرة، منها 36 اللي مسكونين. لمساحة لكاملة د لجزر هي تقريبا 750 كم مربع، ولكن مع لحدود لبحرية كاتاخد لبلاد كتر من 700. 000 كم مربع. مابين اكتر جزيرة ف الشمال و اكتر وحدا ف لجنوب تقريبا 800 كيلوميطر. اقرب لبلدان ليها هوما فيدجي و صاموا و ڤانواتو و فرانسا (لجزر د واليس و فوتونا، و كاليدونيا الجديدة) و نيوزيلاندا. اول اوروپيين وصلو للجزر ديال طونݣا هوما لبريطانيين ملي وصل ليها لبحّار جيمس كووك ف 1773. ستعمرات بريطانيا لبلاد من 1900 ل 1970. ف 2010، بدلات طونݣا النظام ديالها من ملكية مطلقة لملكية دستورية، و تعتابرات خطوة تاريخية و مصيرية للبلاد. تيسكنو ف طونݣا تقريبا 100. 000 د الناس، ولعاصمة ديالها هي نوكو الوفا. اللغات الرسمية د لبلاد هوما لينݣليزية و الطونݣية، ولفلوس اللي كاتخدّم فيها هي پا انݣا. لماليك ديال طونݣا دابا هو توبو ساديس.
طيكساس

طيكساس واحد ولاية كبيرة فالجنوب ديال لميريكان وثاني اكبر ولاية ف لميريكان من حيث المساحة. العاصمة ديالها هي المدينة د اوستين. طيكساس عندها ثقافة خاصة ديالها بحال دابا الناس كيبغيو الماكلة المقلية وكيخدًمو لكلمات د ""y'all" و "fixin' to"" بزاف. اول بلاد اوروپية حكمات طيكساس كانت هي صبانيا، موراها جات فرانسا، ومن بعد ولاًت طيكساس جزء من الميكسيك. ف 1836، استاقلات طيكساس و ولاًت جمهورية مستقلة، تال 1845 فين دخلات فالولايات الكونفدرالية الامريكية، لي اسًسوها واحد العدد د الولايات فالجنوب د ميريكان، كانو باغين ينفاصلو حيث كانو باقي باغين يتاجرو فالعبيد.
پارازايت (فيلم)

پارازايت (ب لونݣلي Parasite) هو واحد لفيلم د لكوميديا لكحلا د كوريا لجنوبيا تنتج فعام 2019، دار لاخراج ديالو بونڭ جون هو، ؤدار لبوطولا ديالو سونڭ كانڭ هو، لي سون كيون، تشو يو جونڭ، ؤ ممثليين وحدين خرين. لفيلم ربح بزاف دلجوائز من بينهوم سعفة ذهبية فمهرجان كان دسينيما ف 2019، ؤهو اول فيلم دكوريا لجنوبيا ربح بحال هاد لجائزة. لفيلم ربح لجائيزة د لؤسكار كافضل فيلم اجنبي ف2020 فالدورة الـ92 ديال هاد المهرجان ؤربح حتى لجائزة داحسن سيناريو، ؤربح لمخرج دلفيلم بونج جون لجائزة داحسن مخرج ( ربعا لجوائز دلاوسكار). كيهضر لفيلم على الفوارق الاجتماعية لي كاينة فكوريا الجنوبيا ؤهاد لموضوع عالجو انطلاقا من الظروف دجوج دلعائلات، اللولة لاباس عليها ؤالثانية فقيرة.
الطاح

طّاح جماعة ترابية قروية كاينة ف اقليم طرفاية، جهة لعيون ساقية لحمرا، ساكنين فيها 1516 واحد، على حسب لاحصاء لعام 2014.
ضاهير

الضاهير ف لقانون لمغريبي هو نص قانوني يمكن يكون قانوني (ب معنى بلي عندو لقوة ديال قانون) و لا تنظيمي، بحال ف حالة ضهاير ديال تنفيذ لقوانين. لضاهير كايسنيه لماليك وفي بعض الحالات كايوقّعو معاه بالعطف رئيس لحوكومة او الوزير المعني، حسب ما كايحدد الدستور المغربي. نّواع د ضهاير. ضاهير شريف. الضاهير الشّريف كايصدرو وكايسنيه لماليك ف لحالات لّي مسموح ليه، على حسب دّستور، يدير تّشريع بوحدو بلا ما يتشاور مع لبرلمان و لا ف لحالات لّي كايعين فيها مؤسسات ولا مناصب دستورية بحال لقضاة ولا تا يعلن حالة لستيثناء متلا. ب صفة عامة، لحالات لّي كايكون فيهوم الضاهير شريف هوما: ضاهير تنفيذي. من بعد ما كا يخرج شي قانون من لبرلمان و كايكون ناضي، ما كايكون رسمي ويمكن يتنفذ حتا كايخرج ضاهير تّنفيذ ديالو ف لجريدة رّسمية. هاد الضاهير التّنفيذي كايصدرو و كايسنيه الملك وكايسنيه معاه ب لعطف رئيس لحوكومة ولا لوزير لّي معني بموضوع لقانون لّي خايخرج على ودو ضاهير. لاهمية الدستورية للضاهير. الضاهير فالنظام القانوني المغربي كايشكل احد الركائز الاساسية اللي كاتعكس الدور المحوري ديال المؤسسة الملكية داخل البنية الدستورية والسياسية للمغرب. وكيتميّز الضاهير بكونو كايجمع بين عدة ابعاد متكاملة: اولاً، على المستوى التشريعي، الضاهير الشريف كيمنح للملك امكانية اصدار نصوص قانونية مباشرة فبعض الميادين، خصوصاً المرتبطة بصفته كـ«امير المؤمنين»، بحال تعيين اعضاء المجالس العلمية وتنظيم الحقل الديني. وكيجي هاد الدور كتكملة للعمل البرلماني، بحيث كيبقى البرلمان هو المؤسسة المكلفة بصياغة القوانين، لكن الضاهير كايجي يعطي الشرعية النهائية وياطر كيفية دخولها حيز التنفيذ. ثانياً، من الناحية التنظيمية، الضاهير التنفيذي كايسمح بتنزيل القوانين اللي صادق عليها البرلمان فالممارسة العملية، من خلال تحديد الشكليات والاجراءات اللي كاتضمن التطبيق السليم. وهاد الوظيفة كتبيّن بان الضاهير كايساهم فـ الفعالية التشريعية، بحيث القانون ما كايبقاش مجرد نص جامد، وانما كايولي عندو اثر واقعي وعملي بعد نشر الضاهير فـ الجريدة الرسمية. ثالثاً، على المستوى الرمزي والسياسي، الضاهير كايجسد السلطة السامية للملك باعتباره راس الدولة وضامن استمرارية المؤسسات. فالملكية فالمغرب كتتموقع كمؤسسة جامعة بين السلط، والضاهير كايعكس هاد البعد من خلال التوقيع الشخصي للملك على النصوص الاساسية، سواء كانت قوانين، تعيينات، او اجراءات استثنائية بحال اعلان حالة الاستثناء او الدعوة الى استفتاء شعبي. وكتبرز الاهمية الدستورية ديال الضاهير كذلك من خلال التوازن بين السلط، بحيث كايخلي المؤسسة الملكية عندها الية قانونية واضحة باش تمارس الاختصاصات الدستورية ديالها، وفي نفس الوقت كايتطلب العطف ديال رئيس الحكومة او الوزير المختص فبعض الحالات، اللي كايبين بان الضاهير كايتفاعل مع باقي السلط ولا يشتغل بمعزل عنها. اضافةً الى ذلك، كايتعتبر الضاهير الية للاستمرارية القانونية، حيث كايضمن بان جميع النصوص والتعيينات اللي كتخرج باسم الدولة المغربية كاتحمل الطابع الرسمي والشرعي. وهادشي كايعطي للدولة صورة ديال الانسجام المؤسسي ويقوي ثقة المواطنين والفاعلين الدوليين فالمؤسسات المغربية. بالمحصلة، الضاهير ماشي غير تقنية قانونية، وانما هو اداة دستورية كاتجسد طبيعة النظام المغربي كملكية دستورية بخصوصية تاريخية، وكايبقى ضروري لفهم كيفاش كاتشتغل الدولة فمستوياتها التشريعية والتنظيمية والسياسية.
عائشة تاشنويت

عائشة زياتي اولا تاشينويت (زيادة فاينزݣان ف 1968) شطاحة ومغنية امازيغية مغربية تتغني بتاشيلحيت. حياتها. تزادت تاشينويت عام 1968 فانزكان وبدات تاتشطح وتغني فلمدرسة ملي كانت صغيرة فلعمر. سماوها تاشينويت (لي تاتعني بدارجة شينوية) حيت كاتشبه لشينويات خصوصا فعينيها لي مجبدين. بدات تتخدم فالتسعينيات مع الفنانين والروايس امازيغيين كبار فديك لوقيتا بحال حسن ارسموك ؤ اوطالب لمزودي. مبعد مودا قصيرة ولات معروفة فلمغريب كولو و خصوصا عند سواسا و حتا فبرا د لمغريب. الريبيرتوار. شاركات فبزاف ديال المهرجانات فالمغرب بحال تيميار فاݣادير وفبرا ديال المغرب بحال اليابان و شينوا.
عائشة ماه ماه

عائشة ماه ماه مومتيلة مغريبية خلاقت ف مراكش عام 1943. شاركات ف بزاف ديال لافلام ؤ لمسلسلات بحال مسلسل المستضعفون، رحيمو، ؤ لمسلسل الكوميدي نسيب الحاج عزوز مع سعيد الناصري ف 2009. اول مسرحية متلات فيها مع مسرح البدوي هي مسرحية "لو كان الخوخ يداوي". ف هاد لمسرحية لعبات جوج د لادوار لي كانت تجربة ناجحة ل عائشة ماه ماه.